**PROIECT EDUCAȚIONAL INTERJUDEȚEAN**

**„CUVINTE, SUFLET ȘI CULORI”**

**EDIȚIA a IV-a**

**REGULAMENT DE PARTICIPARE**

**SECȚIUNILE I și II**

 Motto; „O carte bună își ascunde cele mai bune pagini printre cuvinte”.

 (Proverbe despre carte, Suedia)

**DOMENIUL CULTURAL – ARTISTIC**

**ARGUMENT**

În contextul educaţional actual, când televizorul, jocul pe calculator și rețelele virtuale ocupă mult din timpul şi preocupările elevilor, interesul pentru scris, poezie, artă, lectură cade undeva pe un loc ultim, mult îndepărtat și aproape uitat.

Proiectul educațional ***„Cuvinte, suflet și culori”*** își propune să faciliteze într-un mod creativ și competitiv, relația cu proza, poezia, hârtia, stiloul, carioca și creioanele, sentimentele, gândurile, frumosul, urâtul, surpriză!!!, prin intermediul limbilor franceză și engleză!

Din experiența noastră de până acum la catedră, precum și din feedbackul spontan oferit de elevii implicați în diferite activități extrașcolare, am constatat o mai mare disponibilitate a acestora pentru exprimarea ideilor și emoțiilor în scris, atunci când lucrul acesta se produce prin intermediul unei limbi străine. Intră probabil în joc factorul „cool” deloc de ignorat la vârsta adolescenței, cu siguranță dublat de curiozitate pentru un teritoriu nou, senzația de siguranță emoțională oferită, nu vorbești tu, ci micul englez sau francez, ascuns undeva în tine.

Tema concursului, despre universul adolescenței, o considerăm noi, deosebit de generoasă, oferind participanților o paletă largă de subiecte care pot fi abordate și valorificate cu ajutorul cunoștințelor și imaginației lor.

Speranța noastră este că această competiție va asigura un context favorabil pentru conturarea de opinii originale și provocatoare privind realitațile adolescentine și, de ce nu, definirea unor proiecții pentru viitorii studenți, adulți echilibrați și cultivați.

**SCOPUL**

Stimularea potenţialului artistic şi creativ, a abilităților de exprimare în limbile engleză și franceză a elevilor din învăţământul gimnazial şi liceal; valorificarea şi promovarea tinerelor talente.

OBIECTIVE

1. Stimularea interesului pentru studiul limbilor moderne în rândul elevilor;
2. Testarea aptitudinilor de comunicare într-o limbă străină într-o manieră ludică;
3. Utilizarea noţiunilor de vocabular în contexte variate;
4. Promovarea ideilor de competenţă şi performanţă;
5. Stimularea spiritului creativ al elevilor;
6. Respectul pentru diversitatea culturală a lumii.

PARTENERI

* Inspectoratul Şcolar Judeţean Galați
* Casa Corpului Didactic Galați
* Universitatea „Dunărea de Jos” din Galați
* Asociația Română a Profesorilor de Franceză, Galați

TEMA SECȚIUNILOR I și II pentru anul școlar 2016-2017

Tehnologia informației și relațiile interumane

DESFĂȘURARE

**Participare directă**: elevii de la Colegiul Național „Costache Negri”, Galați și Colegiul Național „Vasile Alecsandri”, Galați

**Participare indirectă**: elevii participanți din județul Galați și din alte județe

DURATA CONCURSULUI - 10.12.2016 – 20.02.2017

GRUP ŢINTĂ

 Elevii din învăţământul gimnazial și preuniversitar (VII - XII).

BENEFICIARI INDIRECŢI

 Cadrele didactice, părinţii, comunitatea locală.

**ETAPELE CONCURSULUI**

1. Promovarea concursului pe site-ul proiectului, pe site-ul ISJ și a partenerilor de proiect;
2. Înscrierea participanților la concurs prin trimiterea fişelor de opțiuni;
3. Desfășurarea etapei interjudețene a concursului;
4. Colectarea lucrărilor de la participanții la etapa interjudețeană;
5. Jurizarea lucrărilor;
6. Elaborarea diplomelor şi adeverinţelor.

**SECŢIUNI:**

**I. Concurs de Eseuri - Limba engleză / franceză**

**II. Concurs de Poezie (Acrostih și Caligramă) - Limba engleză / franceză**

**I.** **Eseu / Essai / Essay: Get 10, come up with 300 / Prends 10, fais 300**

Elevii vor primi în ziua corespunzătoare concursului lista celor 10 cuvinte pe care trebuie să le folosească pentru a compune un eseu liber pe tema anului școlar 2016-2017. La clasele VII-VIII lucrarea va cuprinde 200-220 cuvinte, iar la clasele IX – XII lucrarea va cuprinde 250-300 cuvinte. Fiecare instituție școlară înscrisă la concurs va primi, la ora 1000, lista celor 10 cuvinte necesare redactării eseului.

**II. Poezie / Poésie / Poems: Acrostih[[1]](#footnote-1), Caligramă[[2]](#footnote-2) / Acrostiche, Calligramme / Acrostich, Calligramme**

Elevii vor primi în ziua corespunzătoare concursului literele inițiale pentru realizarea acrostihului, iar pentru caligramă elevii vor avea libertatea de a alege un subiect despre tehnologia informației și relațiile interumane. Fiecare lucrare va conține minim 100 de cuvinte pentru clasele VII-VIII și minim 150 de cuvinte pentru clasele IX-XII.

Subiectele se printează, sigilează. Concursul se desfășoară între orele 11.00 – 14.00 în fiecare școală participantă sub supravegherea profesorilor coordonatori. După proba de concurs, la etapa interjudețeană, lucrările se scanează și se trimit pe adresa de mail a concursului până la ora 18.00 a zilei de desfășurare a concursului.

**ÎNSCRIERE**

* Concursul se adresează elevilor din clasele VII-XII (13-19 ani) din școli gimnaziale și licee.
* Fiecare instituție școlară poate participa la etapa interjudețeană cu maxim 8 elevi având libertatea de a alege secțiunile la care participă, cu obligația de a nu depăși numărul maxim de elevi permis fiecarei școli. Elevii vor fi selectați în urma organizării etapei pe școală a concursului.
* Elevul / grupul de elevi va fi coordonat de unul sau maxim 2 profesori de limba engleză și/sau limba franceză.
* Înscrierea la concurs se face electronic până la data de 12.01.2017 după cum urmează:
* Pentru ***Limba Engleză*** - adresa **otilia26@yahoo.co.uk** sau **cuvinte\_suflet\_culori@yahoo.com**
* Pentru ***Limba Franceză*** - adresa **laviniacri@yahoo.fr** sau **cuvinte\_suflet\_culori@yahoo.com**

**TERMENE**

* 12 ianuarie 2017 - data limită de înscriere
* 16 ianuarie 2017 - data etapei interjudețene a concursului
* 19 februarie 2017 – corectarea lucrărilor etapei interjudețene
* 20 februarie 2017 – anunțarea rezultatelor de la etapa interjudețeană pe site-ul dedicat proiectului http://cuvintesufletculori.weebly.com/ și pe pagina de facebook a proiectului (www.facebook.com/Cuvinte-suflet-si-culori)
* iunie 2017 – premiere / distribuire diplome și adeverințe

**EVALUARE**

Juriul va fi format din profesori de limbi moderne, reprezentanţi ai instituţiilor partenere în proiect. La evaluare se va pune accentul pe corectitudinea exprimării în limba franceză, pe stilul şi adaptarea temei abordate, pe originalitatea subiectelor alese. Juriul va avea întreaga responsabilitate asupra hotărârilor, iar rezultatele finale nu vor putea fi contestate.

**PREMII**

Se vor acorda premiile I, II, III și mențiuni la fiecare secțiune destinată elevilor, precum și diplome de participare tuturor elevilor. Numărul mențiunilor poate fi până la 25% din totalul participanților la fiecare secţiune (în conformitate cu Regulamentul de organizare şi desfăşurare a concursurilor şcolare).

**DISPOZIȚII FINALE**

Participanţii la concurs cedează drepturile asupra utilizării şi publicării lucrărilor de către organizatori. Lucrările nu se returneză.

Participarea la acest concurs certifică acceptarea şi conformarea la prezentul regulament a tuturor

participanţilor (concurenți, organizatori, evaluatori, îndrumători).

Componența, atribuțiile si responsabilitățile comisiei de organizare şi ale comisiei de evaluare sunt cele menţionate în Metodologia-cadru de organizare si desfăşurare a competițiilor școlare şi a Regulamentului de organizare a activităților cuprinse în calendarul activităților educative, şcolare și extraşcolare (Nr. 3035 din 10.01.2012).

Lucrările vor fi păstrate timp de un an de zile în arhiva școlii organizatoare. Creaţiile artistice vor fi expuse şi păstrate de şcoala organizatoare și instituțiile partenere. Lucrările deteriorate și care nu se încadrează în temă nu vor fi luate în considerare.

**FIȘĂ DE ÎNSCRIERE**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.****Crt.** | **Unitatea****școlară** | **Nume elev** | **Clasa** | **Secțiune** | **Limba modernă** | **Nume profesor îndrumător** | **Telefon și email profesor** |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 4 |  |  |  |  |  |  |  |
| 5 |  |  |  |  |  |  |  |
| 6 |  |  |  |  |  |  |  |
| 7 |  |  |  |  |  |  |  |
| 8 |  |  |  |  |  |  |  |

**PERSOANE DE CONTACT**

Email-uri organizatori

laviniacri@yahoo.fr

otilia26@yahoo.co.uk

1. **Acrostíh,** *acrostihuri,* s. n. Poezie sau strofă în care literele inițiale ale versurilor, citite vertical, alcătuiesc un cuvânt (nume propriu, dedicație etc.) sau o propoziție. [↑](#footnote-ref-1)
2. **Caligramă** este un [poem](https://ro.wikipedia.org/wiki/Poem) în care dispoziția grafică în pagină formează un desen care are o legătură cu subiectul textului. Acest gen a atins apogeul prin poetul francez [Guillaume Apollinaire](https://ro.wikipedia.org/wiki/Guillaume_Apollinaire), cel ce i-a dat și numele, format, prin contracția cuvintelor *caligrafie* și *ideogramă*. Volumul său, apărut în [1918](https://ro.wikipedia.org/wiki/1918), se numea *Calligrammes*.**Caligrama** este o specie de sincretism picto-poetic, unde „întregul“ produs artistic („text-pictura“) evidențiază că mesajul versului se reia din ordinea verbală, între anumite limite, cu ajutorul codului plastic. [↑](#footnote-ref-2)